Mac Miller er død
Mac Miller, eller Malcolm James McCormick som han egentlig heter, døde fredag, ifølge kjendisnettstedet TMZ . Representanter for artisten har bekreftet dødsfallet, melder CNN .Nettstedet siterer anonyme politikilder på at artisten ble funnet i sitt hjem i San Farnando Valley og erklært død på stedet. Politiet har foreløpig ikke bekreftet dødsfallet offisielt. TMZ skriver at myndighetene skal ha blitt varslet via 911 fra artistens eget hjem av en kompis. Miller har en stund hatt problemer med rusmisbruk. Rapperen var tidligere i et forhold med superstjernen Ariana Grande . De var sammen i to år, men gjorde det slutt tidligere i år . Grande gjorde det da klart at det var rusmisbruket som var en avgjørende faktor. Mac Miller hadde planer om å dra på turné i USA og Canada neste måned og hadde nylig sluppet nytt albumet «Swimming», som nådde en 16. plass på VG-Lista. Miller begynte med rapping allerede i en alder av 14 år. Rapperen ga ut totalt fem albumer. Ifølge TMZ skal dødsårsaken ha vært en overdose. Flere rappere har mistet livet i 2018. I juni kom nyheten om at XXXTentacion ble skutt og drept . Like etter døde Smoke Dawg på samme måte. Flere kjendiser har allerede skrevet sine kondolanser på Twitter. I don’t wanna do this shit no more,rest in peace to my hero
Rapperen Mac Miller har gått bort, bare 26 år gammel.